cyanic-selkie/wikianc huggingface dataset:
Sund folkehøgskole
Sund folkehøgskole er en frilynt folkehøgskole i Inderøy i Nord-Trøndelag. Skolen tar årlig imot vel 105 elever og er en selveiende privat stiftelse.
Sund folkehøgskole vektlegger internasjonalt engasjement, kultur og miljø i undervisningen.
Sund folkehøgskole ble opprettet i 1868 og er den eldste folkehøgskolen som fortsatt er i drift i Norge, etter at Sagatun Folkehøyskole ble lagt ned i 1891 og Vonheim folkehøyskole stengte for godt i 1896.
Skolens historie
Skolen ble opprettet i 1868 av Lars M. Bentsen og Hans Konrad Foosnæs.
Den 25. juli 1868 kunne man lese denne utysningen i "Norsk Folkeblad" signert L. M. Bentsen og H. K. Foosnæs:"Saafremt et nogenlunde tilstrækkeligt Antal Elever melder sig, agter Undertegnede at opprette en Folkehøjskole paa Gaarden Huseby i nedre Stjørdalen. Skolens Formaal vil blive at bibringe voksne Bondegutter den Dannelse og de Kundskaper, som de kan have Brug for i Livet, og som de tiltrænger for at kunne udfylde deres Plads i Samfundet. De Fag, som der især vil blive lagt Vægt paa er Verdenshistorie, Norgeshistorie, Geografi, Naturlære, Landbruglære, Læsing, Skrivning, Regning, Landmaaling og Sang. Lidt Kjendskap til Lov og Ret vil ogsaa blive meddelt. Desuden vil der forhaapentlig blive Anledning til at høre Foredrag over forskjellige Emner, da Flere velvilligen har lovet at ville støtte Sagen ad den Vei. - Skolen begynder sin Virksomhed førstkommende 1ste November og vedbliver til 30te April næste Aaar, altsaa i 6 Maaneder; men det sees helst, at Eleverne vil overvære Undervisningen i to saadanne Vinterhalvaar."Et tilstrekkelig antall elever meldte seg, og skolen startet opp i november 1868 med 30 elever.
Skolen var tidlig ute med internasjonalt orienterte linjer. Skolen har bidratt til opprettelsen av Latin-Amerikas eneste folkehøgskole i samarbeid med den guatmaltesiske organisasjonen Kab'awil.
I 1992 ble musikklinja på skolen gjort om til en ren jazzlinje. Linja har hatt elever som Eirik Hegdal, Steinar Raknes, Håkon Mjåset Johansen, Michael Francis Duch, Jo Skaansar og Ola Kvernberg.
Asko Parpola
Asko Heikki Siegfried Parpola (født 1941) er en professor emeritus i indologi og sørasiatiske studier ved Helsingfors universitet i Finland. Han er spesialist i indusskrift, et begrep som viser til korte symbolstrenger knyttet til en tidlig sivilisasjon i Indusdalen og som var i bruk mellom 2500-tallet og 1900-tallet f.Kr. Han er kjent for sin teori at skriften er en kode for et dravidisk språk.
Han er bror av Simo Parpola, en epigraf av akkadisk språk.
Sander Valde
Sander Valde (født 25. april 1992 i Trondheim) er en norsk ishockeyspiller som spiller for moderklubben sin, Rosenborg Ishockeyklubb. Han har tidligere spilt 27 kamper for New Mexico Mustangs i USA.
Sunnmøre folkehøgskule
Sunnmøre Folkehøgskule ligger i Ulsteinvik i Møre og Romsdal. Skolen tar årlig imot mellom 120 og 140 elever og er eid av Norges KFUK-KFUM og Møre og Romsdal Krins av Norges KFUK-KFUM. Skolen kjøpte i 2006 de tidligere lokalene til Radisson SAS' konferansehotell, og har dermed bad på alle rom og alt under ett tak.
Mytem
Mytem er innenfor mytologi en sjelden gullklump av en myte som ikke kan reduseres; det uforanderlige elementet, ikke ulikt en kulturell mem; ett som alltid kan bli delt med andre, relaterte mytemer og settes sammen på ulike måter – «sammenbuntet» i Claude Lévi-Strauss' bilde – eller sammenkoblet i mer kompliserte forhold, som et molekyl i en sammensetning. Eksempelvis deler mytene om Adonis og Osiris mange av de samme elementene, noe som kan tyde på at begge mytene har en felles kilde.
Vladimir Propp, som samlet folkeeventyr, mente at enheten av analyser var den individuelle fortelling: den felles mytem som i kontrast er ekvivalenten i myten av fonemer, morfemer, og sememer i det som strukturelle lingvister deler språket i: i den minste mulige enheter av mening innenfor et språksystem.
På 1950-tallet innlemmet Claude Lévi-Strauss for første gang denne teknikken av språkanalyser for å analysere mytekritisismen. I hans forskning på mytesystemene til primitive stammesamfunn, ut ifra en analogi fra språkstrukturen adopterte han begrepet mythème, med forfektelsen at meningssystemet innenfor mytiske ytringer er en tett parallell til et språksystem. Denne ideen er blitt til dels bestridt av Roman Jakobson som forholdt seg til at mytem er et konsept eller fonem som er uten betydning i seg selv, men dens betydning kan bli vist ved sosiologisk analyse.
Diane Arbus
Diane Arbus (opprinnelig Diane Nemerov; født 14. mars 1923 i New York City, død 26. juli 1971 samme sted) var en amerikansk fotograf. Hun er mest kjent for sine portretter av folk i utkanten av samfunnet. Transvestitter, dverger, giganter, prostituerte og vanlige folk fra arbeiderklassen i ukonvensjonelle positurer og sammenhenger.
Bakgrunn
Fjorten år gammel forelsket hun seg i Allan Arbus, en skuespiller, og de giftet seg så snart hun hadde fylt 18 til tross for hennes foreldres protester.
Fotograf
Da han begynte å lære seg å fotografere for det militære, lærte han videre til Diane. De hadde suksess i mote-verdenen som et team, hvor Allan fotograferte og Diane jobbet som stylist. Etterhvert som Diane begynte å fotografere selv, tok hun timer hos Lisette Model ved New School i New York. De fikk to døtre, Amy og Doon. Allan og Diane skilte seg i 1969.
Etter at hun ble skilt fra sin ektemann, studerte Arbus med Alexey Brodovitch og Richard Avedon. Fra 1960 jobbet Arbus som pressefotograf, blant annet for magasiner som Esquire, The New York Times Magazine, Harper's Bazaar og Sunday Times.
I 1963 fikk Arbus et stipend fra Guggenheim, som gjorde at hun kunne fokusere på sin kunst. I 1967 hadde hun sin første museumsutstilling i Museum of Modern Art. Arbus er kjent for sine fotografier av mennesker som var utstøtte i samfunnet, som transvestitter, kortvokste, giganter, prostituerte og andre som blir fotografert i merkelige situasjoner.
I juli 1971 tok Arbus sitt eget liv i Greenwich Village. Det gikk rykter at hun hadde fotografert sitt selvmord, men politiet fant ingen fotografier.
Boris (band)
Boris er et eksperimentelt rockeband fra Japan. Bandet ble dannet i 1992 og består av vokalist/gitarist/bassist Takeshi, gitarist Wata og trommeslager Atsuo. Boris har eksperimentert med mange forskjellige stilarter, fra doom metal og psykedelisk rock til drone og støyrock.
Navnet stammer fra en sang fra albumet Bullhead av The Melvins. Boris ga ut debutalbummet Absolutego med deres egne plateselskap Fangs Anal Satan. Siden da har de utgitt 17 studioalbum, samt mange EP'er og singler. De har også samarbeidet med mange artister og band, på forskjellige plateselskap rundt omkring i verden.
Stil
Boris startet karrieren sin som et hardcore punkband før de tidlig vendte mot å bli en drone metalgruppe. Debutalbummet Absolutego (fra 1996) består av ett spor som strekker seg over en time, og er en slags collage av formløs gitarstøy, med enkle akkorder og ord uttrykket gjennom skriking. Gjennom karrieren deres, har de fortsatt med denne stilen; albumene Flood og Feedbacker består også av én lang sang, men delt opp i flere spor.
Siden 2000 har Boris blitt sett mer på som en oppdatert versjon av 70-tallets blues rock-trioer, inspirert av band som Motörhead, Blue Cheer og Cream. Dette hørte man først i albumet Heavy Rocks. Dette albumet var et stort steg fra deres forrige materiale; man skulle tro de var et helt annet band.
Boris har samarbeidet med andre japanske musikere, Keiji Haino, Michio Kurihara og Merzbow. Samt samarbeidet de med det amerikanske drone metal-bandet Sunn O))) på albumet Altar, som ble utgitt 31. oktober 2006.
Et annet konsept i bandets estetikk er idéen om hvordan navnet deres er skrevet på albumcoverne. Atsuo har sagt at om bandnavnet er kun skrevet med store bokstaver, er musikken en relativt konvensjonell dose rock eller metal. Om navnet er skrevet normalt, «Boris», eller kun med små bokstaver, er musikken mer eksperimentell.
Spånga/Bromstens BK
Spånga/Bromstens BK (SBBK) er en svensk bandyklubb som ble stiftet 12. juni 1997 etter en sammenslåing av bandyklubbene Spånga IS BK og Bromstens BK. Det nye idrettslaget fikk på denne måten ca. 300 aktive fordelt på A-lag, farmerlag, juniorlag samt et ungdomslag. En viktig aktivitet i klubben er bandyskolen som arrangeres om vinteren på Spånga IP. Spånga/Bromstens bandyklubb hører til Stockholms bandyförbunds avdeling.
Ingrid Eide
Ingrid Eide (født 1933) er en norsk politiker (Ap) og sosiolog. Hun var sentral i grunnleggelsen av Institutt for fredsforskning (PRIO) i 1959. Hun arbeidet i flere år ved instituttet, og var av avgjørende betydning for PRIOs kontakt med fredsbevegelsen og kvinnebevegelsen. Senere var hun i mange år amanuensis i sosiologi ved Universitetet i Oslo.
Eide har vært vararepresentant til Stortinget for Arbeiderpartiet fra Oslo (1977–85), hvor hun møtte for Knut Frydenlund og Sissel Rønbeck. Fra 2007 sitter hun i Oslo bystyre for Arbeiderpartiet. Eide har også en omfattende internasjonal yrkeserfaring, blant annet fra UNESCO og som direktør i UNDP, FNs program for kvinner og utvikling. Hun var også sentral i Internasjonal kvinneliga for fred og frihet i Norge, sammen med Johanne Reutz Gjermoe.
Eide har vært gift med Johan Galtung og Sverre Lodgaard. Eide er mor til juristen Andreas Galtung.
Gråalbatross
Gråalbatross (vitenskapelig navn Phoebetria palpebrata) er en stormfugl. Gråalbatrossen har et mørkegrått hode, lysegrå kropp, svart nebb og en tydelig hvit halvmåneformet sirkel rundt øyet. Gråalbatross veier normalt fra 2,5 til 3,7 kg og har et vingespenn på 1,8 – 2,2 meter.
Gråalbatrossen finnes på Sør-Georgia, Prince Edwardøyene, Crozetøyene, Kerguelen, Heard- og McDonaldøyene, Macquarie og New Zealands subantarktiske øyer.
Wachtelhund
Wachtelhund (FCI #104 Deutsche Wachtelhund) er en mellomstor spanieltype som stammer fra Sør-Tyskland (Oberbayern), der systematisk avl kom i gang mot slutten 1800-tallet.
Opprinnelse og alder
Wachtelhunden var opprinnelig en kortjager i gruppen av apporterende fuglehunder. Den opprinnelige typen ble kalt stober. Det nøyaktige opphavet for den moderne hunderasen er imidlertid ikke kjent, men man antar at en type kontinental spaniel (trolig stober) og kanskje andre lokale fuglehunder kan ha spilt en rolle, kanskje også lokale tyske støvere. Den moderne hunderasen utviklet seg rundt år 1900, men den opprinnelige typen hevdes å ha vært i bruk blant tyske viltvoktere og profesjonelle jegere siden tidlig på 1700-tallet. Den moderne rasens stamfar hevdes å være hannen «Lord Augusta 1834 L», som kom fra Staufenberg i Sør-Bayern.
Den første raseklubben ble grunnlagt i Tyskland på Hubertusdagen den 3. november i 1903, under navnet Deutscher Wachtelhund-Klub. I 1908 ble rasen offisielt anerkjent i hjemlandet. I dag heter den nasjonal tyske raseklubben Verein für Deutsche Wachtelhunde e.V. De første wachtelhundene kom til Sverige fra tidligere Øst-Tyskland like før og under andre verdenskrig. Svenska Wachtelhundklubben (SWK) ble stiftet 20. april 1993. Akkurat når de første hundene kom til Norge er ukjent, men Norsk Wachtelhundklubb (NWK) ble stiftet 26. mars 2007.
Utseende, anatomi, fysikk
Wachtelhund er en mellomstor til stor, rektangulær hund. Pelsen er kraftig, lang og glatt tilliggende med bølger (enkelte steder også krøller). Rundt halsen dannes ofte man. Behåringen på ørene er mer betydelig og bølget. Likeledes har hunden hårfryser på baksiden av frambena, lårene, buken og undersiden av halen. Pelsfargene består i hovedsak av to varianter; brun (sjelden også rød i alle nyanser) med hvite eller skimlete tegninger på bryst og tær, samt brunskimlet (sjelden også rødskimlet).
Hannene skal måle 48–54 cm i skulderhøyde, tispene 45–52 cm. Vekten varierer i forhold til høyden, men ligger typisk rundt 18–25 kg. Tisper er litt lettere enn hanner av samme størrelse. Det finnes imidlertid eksempler på rasetypiske hanner som veier opp mot 30 kg.
Bruksområde
Wachtelhund er en typisk støtende jakthund (kortdrivende og apporterende) med stor jaktlyst og meget god arbeidskapasitet. Den er spesielt godt egnet i mindre og mellomstore terreng og den kommer virkelig til sin rett i viltrike jordbruksområder, der hunden kan avsøke snar, kratt og treholt og mindre skogteiger etter hjortevilt. I hjemlandet Tyskland brukes den også ofte til villsvinjakt. Den har et søk som er videre og mer selvstendig enn hva som er tilfellet med de andre spanielrasene.
Wachtelhunden har høyt utviklet luktesans og kan med trening bli en meget god ettersøkshund, narkotikahund, trøffelhund eller lignende. Det er også en rase som passer for ulike former for hundesport, for eksempel agility og lydighet. Likeledes kan den bli en god familiehund, spesielt for en aktiv familie.
Vega (sanger)
Mercedes Mígel Carpio, alias Vega, (født 18. februar 1979 i Córdoba) er en spansk sanger og låtskriver. Hun deltok i Operación Triunfo i 2002, men ble ikke en av finalistene – konkurransen ble likevel hennes springbrett til berømmelse.
Fredsinnsatsgruppe
Fredsinnsatsgruppen (FIG) i Sivilforsvaret består av 24 menn/kvinner. Hensikten med denne oppsetningen er å gi kommunene tilbud om statlig støtte i forbindelse ved ulykker og ekstraordinære hendelser i fredstid. Det er 119 FIG-grupper spredt utover landet.
Wachtelhund
Lynne og væremåte
Wachtelhund er en livlig hund med stor jaktlyst. Den har en livlig og vennlig personlighet, men er en obsessiv duftfølger med blodhundaktig utholdenhet. Den er letttrent og jakter alle typer vilt (enten det har fjær og pels). Rasen har også gode apporterende egenskaper for tett underskog. Det er en energisk og aggressiv jakthund i felten, men en rolig familiehund i hjemmet.
Fredsinnsatsgruppe
FIG brukes ved branner, skogbranner, større trafikkulykker, naturkatastrofer, oljevernaksjoner, leteaksjoner, evakuering og materiellbistand.
Avdelingen settes i innsats etter henvendelse fra politi/lensmann, brann- og helsevesen til Sivilforsvarets distriktskontor. Alternativt 110, 112 eller 113.
Jetsurfers
Jetsurfers er et norsk band fra Oslo. Bandet har gitt ut tre studioalbum, ett konsertalbum og en samleplate.
Historie
Thorstein Elvestad og Bjørn Nilsen grunnla Jetsurfers i 1999. De rekrutterte Vidar Fredsvik og Knut Carlsson. EP-en Jetsurfers - Saloon, som hadde seks spor, ble utgitt av Coco Pelli Records samme år. Blant mange av spillejobbene de hadde etter utgivelsen var en del akustiske opptredener i fengsler i den sørlige delen av Norge.
Sent i 2000 ga Grammofon AS Electra ut deres første studioalbum, Jetlagged in Jetland. Albumet fikk gode anmeldelser av norske kritikere, og låtene ble hyppig spilt på radiostasjoner i hele Skandinavia. I mai 2001 erstattet Audun Norgaard Carlsson på bass. Lars Linkas erstattet Vidar Fredsvik på gitar, tidlig i 2002.
Grammofon AS Electra ga ut deres andre studioalbum, Wildcards, i 2002. Låta «Fireworks» ble en hit hos mange radiostasjoner, og bandet møtte nok en gang god kritikk. Plateselskapet gjorde ikke stort for å promotere det, så albumet gjorde det ikke like bra som debuten. Rundt midten av 2003 spilte Jetsurfers regelmessig på utestedet Muddy Waters i Oslo. Bandet spilte inn konsertalbumet An Evening at Muddy Waters her. Plata solgte godt på konsertene deres og gjennom den offisielle hjemmesiden.
Lars Linkas forlot bandet tidlig i 2004, han ble erstattet av Cato Monrad. Monrad ble med akkurat i tide til innspillingen av nye låter, og feiringen av Jetsurfers femårs jubileum. Han ble erstattet av Ulf H. Aass senere det året. One Stop Entertainment ga ut samlealbumet Five Years Down the Road i Norge i juli 2005. Albumet inneholder både nye innspillinger og remastrede versjoner av tidligere utgitte låter. Låtene på dette albumet fikk mye oppmerksomhet fra radiostasjoner over hele Europa grunnet en kampanje gjort av Comstock Records (Arizona, US).
Jetsurfers har vært veldig aktiv på turne gjennom årene. Bandet har hatt over 500 spillejobber, blant annet oppvarming for Mick Taylor, Johnny Winter, Hellbillies og Buddy Miller. De har også spilt på en del norske festivaler. Dette omfattende turneprogrammet har gjort bandet kjent som «et av Norges beste liveband». Perris Records og DWM Music Company distribuerer Jetsurfers' tidlige plater i USA.
I 2007 ga Musikkoperatørene ut plata Western Reality. Bandet promoterte plata ved å blant annet gjøre opptreden på God morgen Norge.
Innflytelser
Gruppen har nevnt Bob Dylan, The Rolling Stones, Johnny Cash, Georgia Satellites, The Allman Brothers Band og Steve Earle som noen av sine innflytelser.
Medlemmer
Siste medlemmer
Tidligere medlemmer
Diskografi
Studioalbum
Konsertalbum
Samlealbum
EP-er
Kabaret
En kabaret, også skrevet kabarét (uttales kabaré), er et lite, intimt teater- eller kafélokale der det er servering, ofte ved småbord, og samtidig variert revyunderholdning. Betegnelsen kabaret brukes også om selve programmet og denne typen underholdning generelt. En kabaret framføres vanligvis av forskjellige artister og består av ulike numre som visesang, diktopplesning, små sketsjer, dans og musikk.
Ordet kabaret kommer av det franske cabaret som betyr «lite vertshus«, «kneipe« eller «kro». Kabaret kalles på tysk Kabarett og kan på fransk også omtales som à la daube. I Sverige blir kabaretliknende underholdning ofte kalt «krogshow».
Historikk
Av berømte show- og kabaretscener kan nevnes revyteateret Folies-Bergère i Paris som åpnet i 1869 og som dannet mønster for flere andre tilsvarende etablissementer. I Norge åpnet Chat Noir i Oslo som intim kabaret i 1912.
Raïs Neza Boneza
Raïs Neza Boneza (født 7. januar 1979) er en kongolesisk fredsforsker og -praktiker som har bodd i eksil i Norge. For tiden bor han i Trondheim. Boneza er æresdoktor ved University du Cepromec/ISGM inter Afrique in Burundi. Han er også en skjønnlitterær forfatter med flere utgivelser av egne dikt bak seg. Videre er han medlem av stiftelsen Building Peaces og av Transcend.
Vatne skule
Vatne skule kan vise til:
Olomouc (region)
Olomouc (tsjekkisk: Olomoucký kraj) er en administrativ region i Tsjekkia, lokalisert i den nordvestlige og sentrale delen av det historiske Mähren. Regionen er navngitt etter sitt administrasjonssenter Olomouc.
Distrikter
Regionen er videre delt opp i 5 distrikter (okres):
Storm Studios
Storm Studios AS er et norsk etterarbeidshus for visuelle effekter til fjernsynsproduksjoner, spille- og reklamefilmer og for animasjonsfilmer. Selskapet har 35 ansatte og holder til på Grünerløkka i Oslo.
Storm Studios har gjort effekter på blant annet:
Rossfjord
Rossfjord er et område og ei bygd i Senja kommune i Troms og Finnmark. Den østlige delen av Lenvikhalvøya ligger på vestsiden av Rossfjorden og Rossfjordvatnet, og på østsiden ligger den halvøya som avgrenses av Rossfjorden, Malangen og Målselvfjorden.
Ved strømmen mellom vannet og fjorden ligger Rossfjordstraumen, også bare kalt Straumen, som er sentrum i bygda. 4,5 km nord for Straumen ligger Rossfjord kirke.
Veier
Hovedveien gjennom bygda er fylkesvei 856, som strekker seg fra Finnfjordeidet på Aspelund til Rossfjordstraumen. Riksveien går langs vestsiden av Rossfjordvatnet. Det går dessuten flere fylkesveier gjennom bygda. Der riksveien slutter, fortsetter Fv265 nordvestover til Tennskjær. På Langnes svinger Fv266 av fra riksveien, vestover gjennom Sollidalen til Bjorelvnes. Fv261 går langs østsiden av Rossfjordvatnet og fortsetter videre fra Straumen nordover langs fjorden, før den svinger østover og deretter sørover igjen inn Målselvfjorden via Sultindvik og fram til endepunktet, Sandnes.
Delområde
Delområde Rossfjordområdet er et statistisk område beliggende lengst øst i Senja kommune. Areal: 166,97 km².
Delområdet består av følgende 8 grunnkretser (folketall 2014):
Grunnkrets
Rossfjord grunnkrets ligger nord for Rossfjordstraumen, og omfatter gårdene rundt Rossfjord kirke. Areal: 10,61 km².
Innbyggertall:
Brønnøysund Musikkorps
Brønnøysund Musikkorps (BMK) (stiftet 24. november 1894) er et amatørjanitsjarkorps i Brønnøysund med vel 40 medlemmer. BMKs motto er Korps for folk.
Dirigent er Hans Kristian Edvardsen.
Prosjekter
Korpset er særlig kjent for Torghattfestivalen som arrangeres i juni annethvert år (sist i 2017, neste i 2019). Korpset deltar fast ved arrangementene 1. mai og 17. mai, samt ved tenning av julegrana 1. søndag i advent. I tillegg til de faste tradisjonene, har det hatt mange korpsprosjekter som involverer samarbeid med solister, kor og band. Her er hovedprosjektene de siste årene:
Kirkekonserter
Her er repertoaret noen av årene:
Spånga IS
Spånga IS er et svensk idrettslag i Spånga, Stockholm. Spånga idrottssällskap (SIS) ble stiftet 6. september 1929 Idrettslaget hadde avdelinger innen idretter som tennis, turn (gymnastikk), bandy, skiidrett, håndball med flere da det i 1990 ble splittet, og hver avdeling dannet sitt eget idrettslag.
Brønnøysund Musikkorps
Brakka
Korpset har sitt eget hus, kalt BMK-brakka, hvor øvelser og sosiale arrangementer foregår.
Fulaerji kullkraftverk
Fulaerji kullkraftverk er et kullkraftverk i storbyprofekturet Qiqihar i regionen Heilongjiang i det nordlige Kina. Det har en installert produksjonskapasitet på 1425 MW fordelt på 9 turbiner à 25 MW installert på 1950-tallet (Nr 1), og 6 turbiner à 200 MW installert 1987-89 (Nr 2). Anlegget ble påbegynt i 1952 og stod ferdig med de første turbinene i 1955. Andre byggetrinn foregikk 1982/84 – 1987/89.
Spånga IS
Fotball
Spånga IS FK er en av Stockholms ti største fotballklubber, med ca. 1500 medlemmer. Blant tidligere spillere i klubben finner vi Hans Backe, Lars Sandberg, Mohamed Kallon, Göran Marklund, Stefan Bergtoft og Isak Dahlin. Klubben spilte i 1991 og 1994 i divisjonen under Allsvenskan. A-laget spiller sine hjemmekamper på Spånga IP og trenes av Spångaprofilen Lars Sandberg.
Ishockey
Innen ishockey har Spånga IS på sitt beste, sesongene 1969/70 og 1971/72, spilt i det som i dag tilsvarer svensk andredivisjon. Ishockeyavdelingen ble stiftet i 1948, og det var denne avdelingen som i 1991 ble til Spånga IS Ishockeyklubb. Spånga IS Hockey står bak bl.a. talentene Oscar Möller og Andreas Engqvist.
Pasvik Folkehøgskole
Pasvik Folkehøgskole (tidligere Svanvik folkehøgskole) er en frilynt folkehøgskole i Svanvik i Finnmark. Svanvik ligger i Pasvik, ved grensen til Russland. Pasvikskogen er enden av den sibirske taigaen, og er et eldorado for jakt-, fiske- og friluftsinteresserte. Skolen tar årlig imot vel 60 elever og eies av Finnmark fylkeskommune.
Spånga IS
Bandy
Fram til 1997 hadde Spånga IS en egen bandyavdeling, men som ishockeyavdelingen brøt avdelingen for bandy ut fra moderklubben, og dannet sammen med Bromstens BK Spånga/Bromstens BK.
Fulaerji kullkraftverk
Operatør (eier) er konglomeratet China Huadian Group.
Kim Durhuus
Joakim Suni Durhuus (født 1967) er en færøysk politiker og forretningsmann fra Hósvík. Han møter fra desember 2022 som varamann på Lagtinget. Han representerer Javnaðarflokkurin.
Liv og virke
Han ble første gang valgt inn i kommunestyret i Hósvíkar kommuna i 1988, 21 år gammel. Han var formann/borgermester fra 1. januar 1993 til august 1994, da han drog utenlands for å studere.
Gjøvik Hockey
Gjøvik Hockey tidligere kjent som Gjøvik Mammuts er en ishockeyklubb fra Gjøvik, innlandet som spiller sine hjemmekamper i Gjøvik Olympiske Fjellhall. A-lag har stort sett spilt i 1. divisjon, og aldri greid å ta steget opp blant de beste i Norge. Klubben har de siste sesongene hatt drøyt 200 aktive, inkludert de som er med på hockeyskolen, og stiller lag i mange yngre årsklasser, samt to seniorlag. B-lag til Gjøvik er Gjøvik 2 de spiller i 4.divisjon.
Kim Durhuus
Liv og virke
I 2005 ble Hósvík innlemmet i Sunda kommuna, hvor Kim Durhuus ble valgt inn i kommunestyret. Han var kommunens borgermester fra 2009 til 2012.
Gjøvik Hockey
Historie
En kompisgjengen som hadde drevet på Vardal begynte etter hvert å se seg om etter bedre muligheter for å trene, og da det ikke fantes noen ishall på Gjøvik, ble Gjøvik stadion tatt i bruk, samt at istid ble leid i Kristins hall på Lillehammer. Veien til ishall virket nok lang, men en septemberdag i 1988 forandret alt seg da Lillehammer fikk tildelt OL.
Kim Durhuus
Liv og virke
Han etablerte i 2003 grossistfirmaet KD Seafood, som for det meste selger laks.
Gjøvik Hockey
Historie
Gjøvik Hockey ble etablert i 19. august 1990, Siden Gjøvik Olympiske Fjellhall ble bygget til OL på Lillehammer i 1994, har klubben spilt hjemmekampene sine i dette idrettsanlegget. Samtidig som A-laget klatret oppover og etter hvert etablerte seg i toppen av etter å ha rykket opp til 1. divisjon etter 1995-96 sesongen. Ble det drevet godt i yngres avdeling. Det var lag i de fleste årsklasser, og både 1985-laget og 1989-laget hevdet seg meget godt på nasjonalt nivå for å nevne et par eksempler. I 1999 og 2003 mislyktes Gjøvik Hockey i forsøket på å kvalifisere seg til spill i Eliteserien.
Høsten 2005 ble Tor Nilsen ansatt som hovedtrener, å forsøket igjen på nytt å kvalifisere seg til UPC-ligaen våren 2006. Samme år ble den russiske verdensmester Aleksandr Smirnov ansatt som hovedtrener, COBA som sportsjef. Dem ble i Gjøvik bare en sesong. Derfra gikk det bare en vei for klubbens A-lag, som før 2011/12-sesongen måtte ta steget ned i 2. divisjon som følge av økonomiske utfordringer. Klubben har brukt de siste årene på å bygge opp igjen en bedre økonomi, men har hele veien hatt et A-lag som i dag er sterkt preget av Gjøvik-gutter. I yngres avdeling jobbes det i dag godt, og hockeyskolen har de siste årene vært en suksess. Dette har ført til flere nye lag i klubben de siste årene, og A-laget rykket opp til 1. divisjon etter sesong 2015/16 etter at Nes trakk sitt A-laget, har Gjøvik siden vært i 1. divisjon. I 2017 ble Gjøvik Hockey en farmerklubb og inngikk først et samarbeide med Lillehammer. I 2021 inngikk klubben et samarbeide med Storhamar.
Klubbrekorder
Oppdatert 26. april 2020:
Klubbrekorder er basert kun på nyere historie.
Æresmedlemmer
Klubbens hederstegn Hederspucken tildeles personer som gjennom mange år har bidratt med å løse oppgaver på alle nivå for klubbens og utøvernes beste.
Klubbens hederstegn Hederspuckenpucken er en krystallpuck påført klubbens logo, samt diplom.
Cláudio Taffarel
Cláudio André Mergen Taffarel (født 8. mai 1966 i Santa Rosa) er en tidligere brasiliansk fotballspiller. Han spilte for da de vant VM i 1994 og da de tok sølv i 1998.
Niklas Meinert
Niklas Meinert (født 1. mai 1981 i Bad Kreuznach) er en tysk profesjonell landhockeyspiller som representerte Tyskland under Sommer-OL 2008 i Beijing, Kina. Her tok han gull for det tyske landslaget i landhockey etter å ha slått Spania i finalen med 1-0.
Tyskland tok dermed sitt fjerde OL-gull i landhockey (det forrige i Sommer-OL 2004), og landets syvende landhockeymedalje gjennom tidene.
Benjamin Weß
Benjamin Weß (født 28. juli 1985 i Moers) er en tysk profesjonell landhockeyspiller som representerte Tyskland under Sommer-OL 2008 i Beijing, Kina. Her tok han gull for det tyske landslaget i landhockey etter å ha slått Spania i finalen med 1-0.
Tyskland tok dermed sitt fjerde OL-gull i landhockey (det forrige i Sommer-OL 2004), og sin syvende landhockeymedalje gjennom tidene.
Martín Redrado
Martín Redrado (født 10. september 1961 i Buenos Aires) er en argentinsk økonom.
Han er tidligere sentralbanksjef i Argentinas sentralbank. Han ble utnevnt til sentralbanksjef i 2004, men ble avsatt i januar 2010 etter en konflikt med president Cristina Fernández de Kirchner. Visesentralbanksjef Miguel Ángel Pesce overtok stillingen midlertidig, og 3. februar ble Mercedes Marcó del Pont innsatt som ny sentralbanksjef.
Karriere og utdanning
Før Redrado ble sentralbanksjef har han hatt en rekke ledende stillinger som økonom. Fra 1985 jobbet han i Jeffrey Sachs, med implementering av Bolivias stabiliseringspolitikk. Etter dette jobbet han for Salomon Brothers i USA, der han bl.a. jobbet med rådgivning mot British Airways, British Gas og Compagnie Financière de Suez. Etter dette ble han adm. dir. i Security Pacific Bank. I 1991 ble han utnevnt til presidente i Comisión Nacional de Valores – den nasjonale verdipapirkommisjonen, der han bl.a. omorganiserte reguleringen av det argentinske kapitalmarkedet. Samtidig satt han som leder for komiteen for utviklingsland (Comité de Mercados Emergentes) under Den Internasjonale Organisasjonen for Verdipapirtilsyn, IOSCO.
Fra 1996 satt Redrado som Minister for teknologiutdanning, under Utdanningsdepartementet. Her utviklet han bl.a. et system med skattefradrag for unge som tar teknologiutdanning. Samtidig etablerte han et nettverk (SICET) for flere aktører knyttet til teknologisk utdanning; ett nasjonalt senter, 24 regionale sentre og 120 andre aktører innen teknologisk kultur. Han skaffet også økonomisk støtte fra de største selskapene i landet, som ga muligheten til bl.a. å anskaffe pc-er til utdanningsinstitusjonene.
De siste to årene før han ble sentralbanksjef, fra 2002 til 2004, hadde han en annen ministerpost; minister for utenrikssaker og internasjonal handel.
Sin utdanning har han fra Harvard University, John F. Kennedy School of Government, der han har en Master of Arts grad innen offentlig forvaltning. Før dette gikk han på Buenos Aires University, der han fikk en Bachelorgrad innen økonomi.
Kritikk av Redrado
I sin utgave for oktober 2006 ga det innflytelsesrike magasinet Global Finance Martín Redrado karakteren D i sin oversikt over verdens sentralbanksjefer. Bakgrunnen var at Redrado «misset muligheten til å dempe inflasjonen da økonomien vokste på sitt raskeste». Inflasjonen hadde da økt fra 4,4% i 2004 til 7,7% i 2005 og hadde en forventet inflasjon for 2006 på 12%. Riktignok fikk han begrenset inflasjonen for 2006 til 9,8%.
Kjersti Stubø
Kjersti Stubø (født 25. april 1970 i Narvik) er en norsk jazzartist (vokal), datter av jazzgitaristen Thorgeir Stubø, mor til elektronicamusikeren Mathias Stubø og søster til jazzgitaristen Håvard Stubø og teaterdirektøren Eirik Stubø.
Liv og virke
Hun er utdannet ved Jazzlinja (NTNU), der hun i 1991 etablerte sitt eget Kjersti Stubø Band med besetning Vigleik Storaas (piano), Tore Brunborg (sax), Odd Magne Gridseth (bass) og Ernst-Wiggo Sandbakk (trommer). Med endret besetning - Kjersti Stubø (voc), Anders Bergcrantz (trp), Vigleik Storaas (piano), Olaf Kamfjord (kontrabass) og Per Oddvar Johansen (trommer) - kom albumet "My shining hour" i 2001.
I 2009 innledet Stubø et samarbeid med MiNensemblet og utga med Kjersti Stubø Quartet - bestående av Kjersti Stubø (voc), Jørn Øien (piano), Jon Rune Strøm (kontrabass) og Håkon Mjåset Johansen (trommer) - albumet "How high is the sky" i 2011 hvor også MiNensemblet medvirket.
Stubø var også med i Kvitrettens utgivelser 1991-97, samt i Ernst-Wiggo Sandbakks prosjekt Oofotr. Hun har gjennom årene opptrådt på jazzfestivaler i Skandinavia og Asia, bl.a. i 1999 med Herbie Hancock på Kongsberg Jazzfestival, og på skandinaviske scener som Umeå Internasjonale Jazzfestival, Haparanda/Torneå Jazzfestival, Jazz Utsav i India og har turnert i Skandinavia, Europa og Asia med ulike prosjekter gjennom årene.
I tillegg til Stubøs utgivelser i eget navn, medvirker hun på en rekke andre utgivelser med andre artister.
Kunstformen der Natur
Kunstformen der Natur (tysk for «Naturens kunstformer») er ei bok med dekorative illustrasjoner, hovedsakelig litografier, av ulike organismer nedtegnet av den tyske biologen og filosofen Ernst Haeckel (1834–1919). Verket består av hundre plansjer av planter og dyr, deriblant flere som Haeckel var den første til å beskrive.
Bildene i boka ble utgitt i delsamlinger på ti mellom 1899 og 1904, og i komplett samling i 1904. I løpet av Haeckels karriere ble det laget over tusen grafiske reintegninger av skissene og akvarellene hans. De beste av disse ble valgt ut til Kunstformen der Natur, der Adolf Giltsch tegnet litografiene. Den andre utgaven av Kunstformen inneholdt bare 30 av illustrasjonene og ble utgitt i 1924.
Kunstformen der Natur tar blant annet for seg naturens symmetri og harmoni og sammenstiller vitenskap og kunst på en måte som fikk betydning for bildekunst, arkitektur og design på 1900-tallet. Flere kunstnere og formgivere, særlig blant utøvere som knyttes til den dekorative Jugend-stilen (art nouveau), ble påvirket av Haeckels plansjer. Det gjelder blant annet arkitekten René Binet, skulptøren og fotografen Karl Blossfeldt, billedkunstneren Hans Christiansen og kunsthåndverkeren Émile Gallé. Et kjent eksempel er bygningen Beurs van Berlage i Amsterdam, tegnet av arkitekten Hendrik Petrus Berlage delvis inspirert av illustrasjonene i Kunstformen.
Eksempler på illustrasjoner
Haeckels Nomenklatur (vitenskapsnavn) er kursivert.
Studenterforbundet
Studenterforbundet var den studentgruppa som våren 1832 brøt ut av Det Norske Studentersamfund. Forfatteren Johan Sebastian Welhaven var en sentral person i utbrytergruppa. Advokat og politiker Frederik Stang tilhørte også denne flokken av moderat-konservative som ønsket å ta vare på det kulturelle og språklige fellesskapet med Danmark. Studenterforbundet mente bl.a. også at embetsstanden fortsatt skulle styre utviklinga i landet. Studenterforbundet grunnla tidsskriftet Vidar.
Studenterforbundets fremste opponent var Henrik Wergeland.
Intelligenspartiet eller «Troppen» sprang i neste omgang ut av Studenterforbundet, mens Den Constitutionelle overtok som talerør etter Vidar.
Trondheim helsefaghøgskole
Trondheim helsefaghøgskole var en høgskole for helsefaglige utdanninger, etablert i Trondheim i 1990. Skolen ble i 1994 fusjonert inn i Høgskolen i Sør-Trøndelag.
1. januar 2016 ble HiST en del av Norges teknisk-naturvitenskapelige universitet (NTNU), og studiene ble videreført som bachelorprogram under Fakultet for helse- og sosialvitenskap.
BMW 600
BMW 600 var en tysk mikrobil produsert mellom 1957 og 1959. Utseendemessi lignet den på en forlenget BMW Isetta. Den hadde to dører, en foran som åpnes fremover og en bakre som åpnes på siden. Motoren på 582 cm³ og 19,5 hk, var en nedtrimmad tosylindret boksermotor. Bilen hadde sitteplass til fire personer og topphastighet på 100 km/t. Bilen ble produsert i 35 000 eksemplarer.
Thomas Pereyra
Thomas Pereyra eller Tomé Pereira (født 1. november 1645 i São Martinho do Vale i Famalicão i Portugal, død 24. desember 1708 i Beijing i Kina) var en portugisisk jesuitt og musiker som virket som misjonær i Kina fra 1672.
Han var blant annet i Macao; der var han innskrevet ved jesuittenes universitetskollegium São Paulo.
Pater Pereyra ble tilknyttet Kanxikeiserens hoff i Beijing i 1673 som hoffmusiker. Han og keiseren ble venner, og keiseren forsøkte senere å få den katolske kirke til å utnevne Pereyra til øverste leder for den katolske misjon i Kina.
I 1689 ble Pereyra og hans medbror pater Jean-François Gerbillon sendt med de mandsjuiske forhandlere som tolker til Nipchu (Nertsjinsk), der forhandlinger med Russland førte til Nertsjinsktraktaten (1689) som innbar at russerne måtte oppgi to utposter – hvorav den viktigste var fortet Albazin, og at mellom Kina og Russland skulle løpe langs Stanovojryggen (nord for Amur) og elven Argun.
I perioden 1688 til 1694 var han, sammen med den franske jesuittpater Antoine Thomas, de facto interim direktør for det keiserlige astronomibyrå, ettersom den egentlige leder ikke var i Kina da.
Det var særlig innen musikken han markerte seg. Han forfattet et viktig traktat for det kinesiske publikum og europeisk musikk, bygde et orgel og et klokkespill som begge ble benyttet i en av kirkene i Beijing. Pater Pereyra regnes som den som introduserte europeisk musill til Kina. Det var han som utviklet kinesiske begreper som oversettelse av Vestens musikkterminologi, og mange av de uttrykkene er fremdeles i bruk.
Mátra kullkraftverk
Mátra kullkraftverk er et kullkraftverk i Ungarn. Det har en installert produksjonskapasitet på 624 MW, fordelt på 5 turbiner. Dette er landets større kraftverk målt etter effekt. Anlegget ble påbegynt omkring 1975 og stod ferdig i 1980. Brenselkilden er lignitt.
De totale CO2-utslippene i 2008 var ca. 6 240 300 tonn.
Marcus Burghardt
Marcus Burghardt (født 30. juni 1983 i Zschopau) er en tysk, tidligere profesjonell syklist.
Han ble proff i 2005 etter en amatørkarriere i Wiesenhofs U-23 lag der han vant Bundesliga Gerlingen sammenlagt i 2004. Burghardt vant ProTour-rittet Gent-Wevelgem i 2007 foran lagkameraten Roger Hammond. Han har også hevdet seg i ritt som Dwars door Vlaanderen og etapper i Vuelta a España.
Tour de France
Marcus Burghart deltok for første gang i Tour de France i 2007 hvor han kom på 127.-plass sammenlagt. Under den 9. etappen kjørte han på en hund og veltet, men hverken han eller hunden ble alvorlig skadet.
Året etter, i 2008, vant han den 18. etappe etter å ha sittet i brudd og til slutt spurtet i fra og passert mållinjen først.
Dean Cetrulo
Diaz Victor Cetrulo (født 24. februar 1919 i Newark, død 9. mai 2010) var en amerikansk fekter som deltok i de olympiske leker 1948 i London.
Folkehøgskolen Nord-Norge
Skolen jobber også aktivt med å spre kunnskap og forståelse om samisk kultur og historie i Norge for sine elever, på tvers av linjene.
Dean Cetrulo
Cetrulo vant en olympisk bronsemedalje i fekting under Sommer-OL 1948 i London. Han var med på det amerikanske laget som kom på tredjeplass i lagkonkurransen i sabel bak Ungarn og Italia. De andre på laget var Norman Armitage, George Worth, Tibor Nyilas, Miguel de Capriles og James Flynn.
Folkehøgskolen Nord-Norge
Linjer
Folkehøgskolen Nord-Norge tilbyr følgende linjer:
Valglov
En valglov er en lov eller et lovverk som legger premissene for hvordan et valg skal resultere i et valgt myndighetsorgan. En valglov kan blant annet inneholde regler for hvem som kan stemme, hvem som kan stille til valg, eventuelle prosedyrer for å få stemmerett, prosedyrer for stemmegiving, prosedyrer for å stille til valg, hyppighet av valg, regler for valgkamp, opptellingssystem for stemmer m.m. Ikke alle valglover har alle disse momentene med, i Storbritannia er det for eksempel ingen juridisk begrensning på hvor langt det kan gå mellom valgene, selv om sedvanen tilsier at det ikke skal gå mer enn fem år mellom valg. Andre valglover har flere momenter, for eksempel rundt bruken av folkeavstemninger.
En valglov forutsetter ikke et demokrati. I flere ikke-demokratiske stater er for eksempel retten til å stille til valg begrenset til personer som er medlemmer av et bestemt politisk parti eller personer som er godkjent av en bestemt institusjon. Eksistensen av en valglov garanterer heller ikke at den blir fulgt, men i og med at det er en lov, vil personer eller grupper som bryter den i de fleste land kunne sanksjoneres av en uavhengig institusjon, som regel høyesterett. Det finnes imidlertid eksempler på at politikere har byttet ut denne institusjonen for å kunne bli valgt. Et eksempel på dette er da Pakistans president Pervez Musharraf i 2006 avsatte høyesterettsdommere for å kunne bli gjenvalgt i strid med valgloven.
Norges valglov
Norges valglov er fra 2002, og avløste valgloven fra 1985. Den nye loven innebar flere endringer: blant annet opphørte forhåndsstemmegiving på Posten, det ble slutt på stemmeseddelkonvolutter på valgdagen og partienes kumuleringer fikk redusert betydning. Etter anbefaling fra internasjonale valgobservatører ble det i 2007 innført krav om at velgerne legitimerer seg ved stemmegiving (valgloven § 8-4). I 2009 ble det åpnet for tidligstemming fra 1. juli i valgåret (valgloven § 8-1 nr 4), og det ble forbudt å offentliggjøre valgdagsmålinger mens valget pågår (§ 9-9).
Steinar Sverd Johnsen
Sverds siste band var Arcturus, hvor han foruten å spille keyboard var bandets hovedkomponist. Han dannet bandet med Jan Axel Blomberg fra Mayhem i 1987, til å begynne med under navnet Mortem (hvor han spilte gitar). Arcturus ble oppløst i april 2007.
I 1998 ble Sverd rekruttert av bandet The Kovenant, på den tid kjent som «Covenant», sammen med Hellhammer. Etter utgivelsen av albumet Nexus Polaris skilte Sverd og bandet lag.
Sverd har også vært gjestemusiker på en del utgivelser av prominente norske black metal-band, som Ulver og Satyricon.
I’ve Got no Strings
«I've Got No Strings», også kjent som «I Got no Strings», er en amerikansk sang fra Walt Disneys animasjonsfilm Pinocchio, fremført av Dickie Jones (med stemmen til Pinocchio).
Han danser med flere dukker: en nederlandsk dukke, ei fransk dukke, ei russisk dukke og kosakker.
Innspillingen med Dickie Jones ble utgitt av Victor Records med katalognummer 26479A (i USA), på His Master's Voice BD 822 og på His Master's Voice A.L. 2903 (sistnevnte i Norge).
Melodien ble skrevet av Leigh Harline og teksten ble skrevet av Ned Washington.
Sangen ble publisert i 1940.
Barbra Streisand har også spilt inn sangen. Den ble utgitt på hennes album My Name Is Barbra med et 1960-talls arrangement av Peter Matz.
The Nostalgia Critic anvendte denne sangen i sin anmeldelse av End of Days og dubbet en imitasjon av Arnold Schwarzenegger oppå originalinnspillingen.
4. divisjon fotball for menn 1999
4. divisjon fotball for menn 1999 var det femte nivået i norsk fotball 1999.
Vernepleierhøgskolen i Sør-Trøndelag
Vernepleierhøgskolen i Sør-Trøndelag var en høgskole for vernepleierutdanning, etablert i Klæbu i 1973 som Vernepleierskolen i Klæbu. Utgangspunktet for utdanningen var Klæbu Pleiehjem, etablert 1917, senere kjent som Hallsetheimen. Hallsetheimen var en av de første offentlige pleiehjemmene for psykisk utviklingshemmede. I 1987 flyttet skolen til Ulstadløkkveien i Trondheim.
Skolen ble i 1990 fusjonert inn i Trondheim helsefaghøgskole, og deretter i 1994 inn i Høgskolen i Sør-Trøndelag (HiST), som følge av høgskolereformen.
Fra 1. januar 2016 inngår HiST, Høgskolen i Gjøvik og Høgskolen i Ålesund i Norges teknisk-naturvitenskapelige universitet (NTNU). Vernepleierutdanningen videreføres som et treårig bachelor-program ved Institutt for anvendt sosialvitenskap, Fakultet for helse- og sosialvitenskap, NTNU.
Ergoterapihøgskolen i Trondheim
Ergoterapihøgskolen i Trondheim var en høgskole for ergoterapeututdanning, etablert i Trondheim i 1974 som Arbeidsterapiskolen i Trondheim.
I 1976 ble navnet endret til Ergoterapiskolen i Trondheim. Skolen har holdt til på Brundalen, i Nidarøhallen, ved E.C. Dahls stiftelse og i Ulstadløkkveien, hvor de flyttet inn i 1988. Fra 1990 var den en del av Trondheim helsefaghøgskole, før denne i 1994 ble innlemmet i Høgskolen i Sør-Trøndelag (HiST).
1. januar 2016 ble HiST en del av Norges teknisk-naturvitenskapelige universitet, og ergoterapistudiet ble videreført som et treårig bachelorprogram under Fakultet for helse- og sosialvitenskap.
Gunnlaug Ormstunge
Gunnlaug Illugesson Ormstunge (norrønt Gunnlaugr Illugason ormstunga, født ca. 983, død ca. 1008 i Norge) var en islandsk skald, helten i Gunnlaug Ormstunges saga som er et tett trekantdrama skrevet i andre halvdel av 1200-tallet av en ukjent forfatter. Gunnlaugs saga gjengir flere av Gunnlaug kvad.
Liv og slekt
Gunnlaug er sønn av Illuge Svarte, sønn av Hallkjell Roskjellsson på Gilsbakke oppe i Kvitåsiden i Borgarfjord på Island. Illuges mor er Turid Dylla som er datter av en Gunnlaug Ormstunge (den eldre). Bror til Illuge var skalden Tind Hallkjellsson som var i Håkon jarls tjeneste og deltok i slaget i Hjørungavåg. Illuge Svarte var gift med Ingebjørg, datter av Asbjørn Hordsson fra Ørnulvsdal.
Illuge og Ingebjørg fikk mange barn, blant annet Gunnlaug som skulle få tilnavnet «Ormstunge» grunnet at han sjelden klarte å holde seg fra å komme med spydige kommentarer og kvedet fornærmende niddikt. Om Gunnlaug sier sagaen om ham at:
Gunnlaug er femten år når han først opptrer i sagaen, og da har han gjort seg klar til reise ut i verden. Illuge Svarte nekter å utstyre ham for utfart, og i uvennskap med faren rir Gunnlaug til gården Borg hvor Torstein Egilsson, sønnen til Egil Skallagrimson, styrer. Gunnlaug ber om å få bo der, hvilket han får og av Torstein lærer han lovkyndighet. Han møter også Torsteins datter, den fagre og jevnaldrende Helga, og de blir gode venner.
Gunnlaug ber om Helgas hånd, men Torstein vil ikke umiddelbart gå med på ekteskap da det finnes mange menn som er bedre foruten at Gunnlaug også søker utenlands. Torstein går dog med på at Helga skal være trolovet til Gunnlaug i tre år, men avtalen brytes om han ikke er tilbake innen fristen eller han ikke skikker seg bra.
Gunnlaug drar utenlands, først til Nidaros hvor han møter Eirik jarl, og makter å fornærme jarlen. Han blir nærmest utvist, og reiser da videre til England med første båt ca. 1004. Gunnlaug besøker den engelske kongen som sagaen kaller for Adalråd Jatgeirsson, og som er Ethelred II av England. Gunnlaug sier frem et skaldekvad, en dråpa, hvor et vers er bevart:
For dette blir Gunnlaug belønnet med en gullring. Deretter reiser Gunnlaug til Irland, Orknøyene og Skara i Vestre Gøtaland. Her blir han hos Sigurd jarl om vinteren før han drar videre til Svitjod (Sverige) hvor Olof Skötkonung er hersker. Her møter han skalden Ravn Ånundsson (Hrafn Önundarson) for første gang. De krangler om hvem som skal kvede først for kongen, og skilles i uvennskap.
Ravn er også ute etter Helga, og får støtte på Island i dette. Både Torstein Egilsson og Illuge Svarte går med på giftemålet om ikke Gunnlaug er tilbake innen fristens utløp. Det tar dog fire år (ca. 1005) for Gunnlaug å komme tilbake til Island og Helga. Ettersom fristen ble brutt er Helga blitt giftet bort til Gunnlaugs fiende Ravn, skjønt ekteskapet er ulykkelig. Gunnlaug og Ravn møtes ved Alltinget i 1006 og Gunnlaug utfordrer Ravn til holmgang som ender uavgjort. Holmgangen blir også den siste på Island da den fra den dag blir forbudt ved lov.
For å avgjøre fiendskapet i blod blir de to rivalene enige om å dra til Norge. Våren ca. 1008 møtes de i Trøndelag. Ravn blir drept etter kamp på en myr i fjellet. Men Gunnlaug dør tre dager senere, ca. 25 år gammel, av skadene han fikk. Ifølge sagaen ble han stelt av prester og gravlagt ved en kirke i Levanger. Denne historien danner plattformen for Levangers tusenårige historie.
Diktningens vesen
Hvis vi ser bort fra noen få små sagaer som ikke regnes som vesentlige, og eventuelle tapte verk, er Gunnlaug Ormstunge en av fire islandske skalder som fikk sin egen saga. De tre andre skaldesagaene er Egil Skallagrimson i Egils saga, Kormak Ogmundsson i Kormáks saga og Tormod Kolbrunarskald i Fosterbrødrenes saga. Samtlige av disse fire var vanskelige og stridslystne menn, og med unntak av Egil er samtlige også innblandet i komplekse kjærlighetsforhold.